San Joan Bataiatzailearen erretaula (Valladolid)

San Joan Bataiatzailearen erretaula, Valladolideko El Salvador elizako San Joan Bataiatzailearen kaperan dagoen erretaula flandestarra da, Anbereskoa jatorriz, eta 16. mendearen hasierakoa. 2001. eta 2009. urteen artean Valladolideko Elizbarrutiko Museoan egon zen, baina elizara itzuli zuten orduan.

 Deskribapena 
1502an Flandriatik ekarritako triptiko bikain bat da. Erdialdea erliebez betea dago, eta hegaletan margoak daude, Morrison Triptikoaren Maisuari, Quentin Metsysen jarraitzaileari, egozten zaizkiolarik margolan horiek. Triptikoaren barrualdekoek Erregeen eta Artzainen Adorazioa irudikatzen dute, eta kanpoan, San Gregorioren Meza. 

Triptikoaren erdiko gorputzean, zur polikromatuzkoa, San Joan Bataiatzailearen bizitza dago kontatuta, gotiko berantiarreko mazoneriaz markoztatutako zazpi erliebetan, San Joan Bataiatzailearen eskultura bat inguratzen dutelarik. Erretaularen zati honetako markek Anberesen egin zela adierazten dute. 

Triptikoaren bankua ez da flandriarra, inportazioaren ondoren gehitu zitzaiola uste dute adituek; eta Burgosko lantegien lana ikusi dute bertan, eta bere hegaletako margoetan Pedro Berrugueteren jarraitzaileren baten trazak igarri dituzte. Margo horietan ageri dira, zabaldutako bistan, ezker eta eskuin dohaintza egin zuten familietako andre eta gizonezkoak, eta barrurago, San Jeronimo eta San Agustin. Hegalak itxiz gero beste irudi batzuk daude margoetan: San Markos, San Frantzisko, Santo Domingo eta San Lucas.

 Iruditegia 
erdian|thumb|480x480px|Erretaula bere zabalera osoan. Beheko bankua Espainian egina da, ez anberestarra.
erdian|thumb|480x480px|Erdiko erliebeak.

 Erreferentziak 

 Kanpo estekak 

Kategoria:Espainiako erretaulak
Kategoria:Erretaula flandestarrak
Kategoria:Valladolideko monumentuak